చిలకపచ్చ కాపురం

చిలకపచ్చ కాపురం 1995 లో కోడి రామకృష్ణ దర్శకత్వంలో వచ్చిన సినిమా. ఇందులో జగపతి బాబు, సౌందర్య, మీనా ముఖ్య పాత్రల్లో నటించారు.

 కథ 
ఓ గ్రామంలో నివసించే బావ బావమరుదులు పరశురామయ్య, బుల్లెబ్బాయి మధ్య పరస్పర విరోధం కలుగుతుంది. ఇద్దరూ గ్రామంలో పెద్ద మనుషులే. ఆ గ్రామంలోనే గోదావరి నది మీద పడవ నడుపుకునే గోపాలకృష్ణ ఊర్లో వారందరికీ తలలో నాలుకలా ఉంటాడు. పరశురామయ్య, బుల్లెబ్బాయి ఇద్దరికీ ఇతనంటే అభిమానమే. అదే చొరవతో గోపాలకృష్ణ వీరిద్దరి కుటుంబాలను కలపాలని ప్రయత్నిస్తుంటాడు. 

పరశురామయ్య కూతురైన సత్యవతి గోపాలకృష్ణ బాల్య స్నేహితురాలు. ఆమె గోపాలకృష్ణను మనసులోనే ఆరాధిస్తుంటుంది కానీ అతను మాత్రం ఆమెను ఓ స్నేహితురాలిగా మాత్రమే చూస్తుంటాడు. బుల్లెబ్బాయి పట్నం నుంచి రాధ అనే అమ్మాయిని తెచ్చి తన ఇంట్లో ఉంచుకుంటాడు. గోపాలకృష్ణ ఆమెను మొదటిసారి చూడగానే మనసు పారేసుకుంటాడు. రాధ తన అవసరాలు తీర్చడానికి గోపాలకృష్ణతో తప్ప బయటి వాళ్ళెవ్వరితోనూ కలవదు.

 తారాగణం 
 గోపాలకృష్ణ గా జగపతి బాబు
 రాధా గా మీనా 
 సత్యవతి గా సౌందర్య
 బుల్లెబ్బాయి గా చరణ్ రాజ్
 గిరిబాబు
 కాస్ట్యూమ్స్ కృష్ణ
 పరశురామయ్య గా ముక్కా నరసింహ రావు
 బుల్లెబ్బాయి భార్య గా అన్నపూర్ణ
 సిల్క్ స్మిత
 రాములమ్మ గా శుభ
 పరశురామయ్య భార్యగా డబ్బింగ్ జానకి 

 సాంకేతిక వర్గం 

 దర్శకుడు: కోడి రామకృష్ణ 
 చిత్రానువాదం: కోడి రామకృష్ణ 
 కథ: మధు 
 మాటలు: ఆకెళ్ళ 
 పాటలు: సాహితి, సిరివెన్నెల సీతారామశాస్త్రి,భువనచంద్ర 
 నేపథ్య గాయకులు: శిష్ట్లా జానకి, శ్రీపతి పండితారాధ్యుల బాలసుబ్రహ్మణ్యం , మాల్గుడి శుభ
 సంగీతం: విద్యాసాగర్ 
 ఛాయ గ్రహణం: కోడి లక్ష్మణ్ 
 ఎడిటింగ్: సురేష్ తాతా 
 నిర్మాత: సి.సురేంద్రరాజు
 నిర్మాణ సంస్థ: దివ్య ఆర్ట్ పిక్చర్స్ 
 విడుదల:02:07:1995.

 పాటలు 
ఈ సినిమాకు విద్యాసాగర్ సంగీత దర్శకత్వం వహించాడు.

కోయిలమ్మ కోనలోన, రచన: సాహితి , గానం.ఎస్ పి బాలసుబ్రహ్మణ్యం 

కనుగొంటీ కనుగొంటీ , రచన:సిరివెన్నెల సీతారామశాస్త్రి గానం.ఎస్ పి బాలసుబ్రహ్మణ్యం 

కిట్టయో కిట్టయో , రచన: భువన చంద్ర, గానం.ఎస్ పి బాలసుబ్రహ్మణ్యం  

కంచిపట్టు చీరకట్టి , రచన:సిరివెన్నెల సీతారామశాస్త్రి , గానం.ఎస్ పి బాలసుబ్రహ్మణ్యం, ఎస్ జానకి  

గోపిలోలుడా , రచన: సాహితి , గానం.మాల్గుడి శుభ . 

 మూలాలు 

వర్గం:సిల్క్ స్మిత నటించిన సినిమాలు